Diari Oficial de la Generalitat Valenciana


Sumari del DOGV 9698, del 05-10-2023 (2023/10316)

RESOLUCIÓ de 29 d'agost de 2023, del director general d'Urbanisme, Paisatge i Avaluació Ambiental, per la qual es formula informe d'impacte ambiental del projecte de transformació agrícola de secà a cultiu de cítrics en regadiu a les parcel·les 7, 10 i 82 del polígon 26; parcel·la 15 del polígon 27; parcel·la 2 del polígon 57, i parcel·les 135, 136, 137, 139, 174 i 175 del polígon 59, en el terme municipal de Riba-roja de Túria (València). Expedient: (2888825) 034/2023/AIA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9698

Data del DOGV
:   05-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10905


Data del document
:   29-08-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 29 d'agost de 2023, del director general d'Urbanisme, Paisatge i Avaluació Ambiental, per la qual es formula informe d'impacte ambiental del projecte de transformació agrícola de secà a cultiu de cítrics en regadiu a les parcel·les 7, 10 i 82 del polígon 26; parcel·la 15 del polígon 27; parcel·la 2 del polígon 57, i parcel·les 135, 136, 137, 139, 174 i 175 del polígon 59, en el terme municipal de Riba-roja de Túria (València). Expedient: (2888825) 034/2023/AIA. [2023/10566]  
  
  
  
«Informe d'impacte ambiental  
Expedient: (2888825) 034/2023/AIA.  
Projecte: Transformació agrícola de secà a cultiu de cítrics en regadiu.  
Titular: Delia Badal Valero.  
Òrgan substantiu: Ajuntament de Riba-roja de Túria.  
Localització: Parcel·les 7, 10, 82 del polígon 26; parcel·la 15 del polígon 27; parcel·la 2 del polígon 57 i parcel·les 135, 136, 137, 139, 174, 175 del polígon 59 en el terme municipal de Riba-roja de Túria (València).  
Tramitació administrativa  
Amb data 13.10.2022, va entrar en aquest òrgan ambiental, un ofici remés per l'Ajuntament de Riba-roja de Túria (d'ara en avant, òrgan substantiu) a l'efecte de tramitar l'avaluació ambiental en relació amb el projecte d'una transformació agrícola de secà a cultiu de cítrics en regadiu en les parcel·les 7, 10, 82 del polígon 26; parcel·la 15 del polígon 27; parcel·la 2 del polígon 57, i parcel·les 135, 136, 137, 139, 174, 175 del polígon 59 en el terme municipal de Riba-roja de Túria (València), que promou Delia Badal Valero. A l'ofici s'adjuntava el document ambiental.  
Amb data 07.11.2022, aquest òrgan ambiental va emetre un requeriment. En el qual s'indicava que entre la documentació remesa no es trobava el projecte ni la sol·licitud del promotor del projecte.  
  
Amb data 16.11.2022, va entrar en aquest òrgan ambiental, la documentació requerida i una altra documentació complementària. En concret, l'informe agronòmic i el projecte bàsic.  
Amb data 05.07.2023, l'Ajuntament de Riba-roja de Túria emet informe en el qual considera que l'actuació és compatible amb la normativa i el planejament urbanístic municipal, en l'emplaçament proposat.  
Amb data 07.07.2023, l'òrgan substantiu remet una addenda del document ambiental.  
La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
L'activitat consisteix en una transformació agrícola de secà, principalment garroferes i ametlers, per a plantar varietats de cítrics en regadiu modern, d'unes 10,4 ha de superfície.  
La plantació de cítrics es realitzarà en altiplans correguts, amb un marc de plantació de 6 x 4. S'utilitzarà el reg per degoteig en tota la plantació (degotadors a 1 metre de distància que aportaran 3,6 litres/hora cadascun, i s'instal·laran dos laterals porta degotadors per fila d'arbres). La superfície de la plantació es dividirà en 4 sectors de reg, i la necessitat hídrica és d'uns 3.800 m³/ha i any (sense tindre en compte la precipitació efectiva). Les parcel·les objecte de la transformació tenen drets de reg de la Comunitat de Regants del Pou de Dalt, segons un certificat del 05.09.2022 que acompanya l'estudi d'impacte ambiental presentat pel promotor.  
A més de la transformació agrícola, es preveu la instal·lació d'una caseta de ferramentes que ocuparà uns 24 m² de superfície i es localitzarà en la parcel·la 137 del polígon 59. Aquesta caseta albergarà el capçal de reg, els elements d'automatització, filtratge d'aigua i injecció d'abonament.  
La xarxa de reg adoptarà una tipologia de xarxa ramificada, consistent en una xarxa principal de la qual deriven les canonades secundàries que van cap a cadascun dels 4 sectors. Les canonades secundàries connecten amb el punt de subministrament establit en la canonada terciària de cada subunitat. Les canonades seran de PVC, de diferents diàmetres i l'amplària de les rases necessàries per a la construcció de la xarxa de reg estarà determinada pel diàmetre d'aquestes.  
Durant la fase d'explotació, s'utilitzarà aigua per al reg per degoteig. No es generaran aigües residuals durant la construcció ni l'explotació.  
Ubicació del projecte  
L'àmbit del projecte es localitza a la comarca del Camp de Túria, a uns 4 km al sud-oest del nucli urbà de Riba-roja de Túria, en el paratge denominat el Pouet Tapat, concretament en el polígon 26 parcel·les 7, 10 i 82; polígon 27 parcel·la 15; polígon 57 parcel·la 2; polígon 59 parcel·les 135, 136, 137, 139, 174 i 175.  
S'accedeix a les parcel·les des de la CV-383 direcció Cheste a Riba- Roja de Túria i per la via pecuària Carrerada de Castella (que es troba asfaltada), de la qual ixen camins rurals que connecten amb les parcel·les objecte de la transformació. No existeix cap via pecuària catalogada afectada pel projecte, i la Carrerada de Castella es troba a uns 2.000 m de les parcel·les.  
L'entorn de les parcel·les es configura com un mosaic de terrenys agrícoles i forestals. Les parcel·les 2, 7, 135, 137, 139, 175 confronten amb terreny forestal comú, i hi ha una intrusió d'aquest tipus de terreny dins de la parcel·la 2 del polígon 57 (unes 0,13 ha de terreny forestal comú).  
El terreny presenta desnivells escassos, únicament s'observa l'existència de terrasses en la parcel·la 10 del polígon 26. El projecte no preveu modificar l'orografia existent.  
La transformació se situa a uns 800 m al sud-est dels contraforts del paratge natural municipal Les Rodanes. En la mateixa direcció, a uns 1.500 m hi ha un abocador i a uns 1.000 m cap a l'oest una pedrera.  
  
Quant a la classificació del sòl, l'emplaçament del projecte se situa en sòl no urbanitzable protegit (zona rural protegida agrícola).  
  
L'àmbit d'actuació presenta vulnerabilitat mitjana i baixa d'aqüífers. La major part de la transformació presenta risc d'erosió potencial baixa, només en els extrems est-oest d'aquesta hi ha risc potencial d'erosió molt alta.  
Quant al patrimoni cultural, no existeix afecció sobre cap element arquitectònic amb la consideració de bé d'interés cultural o bé de rellevància local pròxims a la transformació agrària. Així mateix, després de consultat l'inventari de jaciments arqueològics, no s'observa afectació.  
  
Les parcel·les objecte de la transformació no afecten forests catalogades, microreserves i tampoc es troben dins de l'àmbit de cap espai natural protegit ni de la Xarxa Natura 2000. No obstant això, a uns 500 m de distància en línia recta, es troba el límit del parc natural del Túria. La parcel·la 7 del polígon 26 confronta tangencialment amb el límit del Pla d'ordenació de recursos naturals (PORN) de l'esmentat parc natural, que en aquesta zona es tracta d'una àrea classificada per la zonificació del PORN com d'interfase i és compatible amb el manteniment i desenvolupament de l'activitat existent de tipus agrícola.  
  
Característiques del potencial impacte  
Els impactes generats en la fase d'obres seran els derivats de la construcció dels altiplans, xarxes de reg i el capçal i els hidrants i altres elements de la instal·lació que produiran efectes ambientals sobre el sòl com: desbrossaments, retirada de terra vegetal (primers 15 cm), labor profunda de llaurat (40 cm de labor de subsolatge, des de la fase de terra vegetal), la compactació i és poc probable que puguen arribar a tindre efectes ambientals de consideració. La terra vegetal serà restaurada una vegada acaben les labors del subsolatge. Les restes vegetals del desbrossament seran triturades i incorporades al sòl o gestionades adequadament.  
Durant aquesta fase es produirà un augment de l'emissió de sorolls, gasos de fuita de la maquinària i partícules en suspensió (pols) a l'atmosfera que seran així mateix temporals. Aquests efectes poden minimitzar-se amb el manteniment correcte de la maquinària d'obres i regant la zona de trànsit d'aquesta.  
El sòl podrà ser afectat per abocaments accidentals procedents de la maquinària, i altres procedents de les zones d'apilament de materials. En cas d'un succés accidental, es contindran i retiraran els residus i es gestionaran a través de gestors autoritzats.  
Durant la fase d'explotació s'aplicaran fertilitzants i fitosanitaris. Aquesta aplicació es programarà anualment, ajustant les unitats fertilitzants a les necessitats del cultiu sense sobrepassar les quantitats màximes establides en la norma sectorial vigent i evitant la utilització en els mesos de novembre a febrer, per a reduir el risc de contaminació d'aqüífers.  
Ateses les característiques dels sòls i les dotacions de reg, no es considera que es generen aigües excedentàries que puguen acabar en la xarxa de drenatge natural del terreny i afavorir, en última instància, la contaminació d'aigües superficials o subterrànies per efecte de l'arrossegament dels agroquímics utilitzats en els cultius.  
L'estudi d'impacte ambiental inclou el programa de vigilància ambiental, el qual estableix un sistema per a garantir el compliment de les indicacions i de les mesures establides per a previndre, corregir i, si és el cas, compensar, els impactes ambientals, tant en la fase d'execució com en la d'explotació.  
Una vegada avaluats els impactes ambientals identificats, i després de la proposta de mesures protectores i correctores, atesa l'absència d'impactes crítics i la compensació dels existents, l'impacte global del projecte es considera compatible, de manera condicionada a l'execució de les mesures indicades.  
Consideracions jurídiques  
El projecte constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb el grup 1. c) 2n de l'annex II (projectes de transformació a regadiu o de drenatge de terrenys, quan afecten una superfície superior a 10 ha).  
L'expedient ha seguit el tràmit d'avaluació d'impacte ambiental simplificada, establit en la secció 2a, capítol 2 del títol II de la Llei 21/2013.  
De conformitat amb l'article 10 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, s'assignen a la Conselleria de Medi Ambient, Aigua, Infraestructures i Territori les competències en matèria de medi ambient, caça, recursos hídrics, benestar animal, urbanisme i vertebració del territori, obres públiques, i transports, ports i aeroports.  
L'article 119 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General d'Urbanisme, Paisatge i Avaluació Ambiental la competència d'avaluació ambiental estratègica i impacte ambiental, inclosos els sistemes indicadors i les avaluacions ambientals.  
De conformitat amb la disposició addicional segona del Decret 10/2023, de 19 de juliol, del president de la Generalitat, pel qual es determina el nombre i la denominació de les conselleries i les seues atribucions, les referències incloses en les disposicions de caràcter general o en els actes administratius a les conselleries suprimides s'hauran d'entendre fetes als departaments que es creen en el decret esmentat, en funció de les competències que se'ls assignen.  
Per tot el que s'ha exposat, a proposta del Servei d'Avaluació d'Impacte Ambiental, fent ús de les atribucions que exercisc resolc:  
  
Primer  
Estimar que el projecte d'una transformació agrícola de secà a cultiu de cítrics en regadiu en les parcel·les 7, 10, 82 del polígon 26; parcel·la 15 del polígon 27; parcel·la 2 del polígon 57, i parcel·les 135, 136, 137, 139, 174, 175 del polígon 59 en el terme municipal de Riba-roja de Túria (València), que promou Delia Badal Valero, sense perjudici de l'obtenció prèvia de les autoritzacions sectorials que siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe i, als condicionants ambientals següents:  
  
1. S'haurà d'excloure de la transformació, el sòl classificat com a forestal segons el PATFOR de la parcel·la 2 del polígon 57.  
2. La localització del projecte, es considera com a zona d'influència forestal segons l'article 57 de la Llei 3/1993, forestal de la Comunitat Valenciana. És, per això, aplicable el Decret 91/2023, de 22 de juny, del Consell, pel qual s'aprova el plec general de normes de seguretat en prevenció de riscos forestals que s'han d'observar en l'execució de les obres i treballs que es desenvolupen en terreny forestal o en els seus voltants.  
3. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per protegir-les i conservar-les.  
  
4. Amb la finalitat de previndre la contaminació per abonaments o productes químics, els productes i materials emmagatzemats en els capçals de reg hauran de romandre tancats i en la mesura que siga possible, en zones on s'eviten fuites a l'exterior.  
5. Haurà de portar-se un control de l'aigua consumida per a no sobrepassar les dotacions mitjanes de reg disponibles per la comunitat de regants. S'haurà de respectar la superfície amb drets de reg.  
6. Qualsevol residu que es produïsca s'haurà d'emmagatzemar en condicions de seguretat i higiene i s'haurà de gestionar a través de gestors autoritzats, d'acord amb la legislació vigent en la matèria.  
  
Segon  
De conformitat amb el que s'estableix en l'article 47 de la Llei 21/2013, de 9 de desembre:  
a) L'informe d'impacte ambiental es publicarà en el Diari Oficial de la Generalitat Valenciana, sense perjudici de la publicació en la seu electrònica de l'òrgan ambiental.  
b) L'informe d'impacte ambiental perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
  
c) L'informe d'impacte ambiental no és objecte de cap recurs sense perjudici dels que, si escau, siguen procedents en via administrativa o judicial enfront de l'acte d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes establits en l'article 48 de la Llei 21/2103, de 9 de desembre.  
  
València, 29 d'agost de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.»